A BIZOTTSÁG HATÁROZATA
(2007. február 14.)
a harmadik országokból érkező növények és növényi termékek növény-egészségügyi ellenőrzésének 2007-ben történő infrastrukturális megerősítésére kidolgozott programja fedezésére Belgium számára nyújtandó közösségi pénzügyi hozzájárulásról
(az értesítés a C(2007) 414. számú dokumentummal történt)
(Csak a holland és a francia nyelvű szöveg hiteles)
(2007/100/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 13c. cikke (5) bekezdésének hatodik albekezdésére,
mivel:
(1)
A 2000/29/EK irányelv előírja közösségi pénzügyi hozzájárulás odaítélését a tagállamok számára a harmadik országokból érkező növények és növényi termékek növény-egészségügyi ellenőrzésének infrastrukturális megerősítése céljából.
(2)
Belgium létrehozott egy programot a harmadik országokból érkező növények és növényi termékek ellenőrzésének 2007-ben történő infrastrukturális megerősítésére. A harmadik országokból érkező növények és növényi termékek növény-egészségügyi ellenőrzésének infrastrukturális megerősítése céljából a tagállamok számára nyújtott közösségi pénzügyi hozzájárulás odaítélésével kapcsolatos rendelkezések végrehajtására vonatkozó részletes szabályok megállapításáról szóló, 2002. június 11-i 998/2002/EK bizottsági rendeletnek megfelelően programjához közösségi pénzügyi hozzájárulást kért a 2007. évre vonatkozóan (2).
(3)
A Belgium által rendelkezésre bocsátott műszaki információk lehetővé tették, hogy a Bizottság mélyrehatóan és mindenre kiterjedően elemezze a helyzetet. A Bizottság összeállította a megerősítéshez támogatható ellenőrzési állomások jegyzékét, amelyben tételesen felsorolta az ellenőrzési állomásokra javasolt közösségi pénzügyi támogatás összegét. Az információkat a Növény-egészségügyi Állandó Bizottság is megvizsgálta.
(4)
A program értékelése után a Bizottság arra a következtetésre jutott, hogy a 2000/29/EK irányelvben és a 998/2002/EK rendeletben a közösségi pénzügyi hozzájárulás odaítélésére előírt feltételek és kritériumok teljesültek.
(5)
Ennek megfelelően helyénvaló odaítélni a Belgium által előterjesztett 2007-es program felmerülő kiadásainak fedezésére szolgáló közösségi pénzügyi hozzájárulást.
(6)
Az e határozatban előírt intézkedések összhangban vannak a Növény-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A Bizottság jóváhagyja Belgium ellenőrzési állomások megerősítésére irányuló programjának 2007 folyamán felmerülő kiadásai fedezésére szolgáló közösségi pénzügyi hozzájárulás odaítélését.
2. cikk
A közösségi pénzügyi hozzájárulás maximális összege az 1. cikkben előírtak szerint 48 842,63 EUR, és a mellékletben megállapítottaknak felel meg.
3. cikk
A mellékletben megállapított közösségi pénzügyi hozzájárulás csak akkor fizethető ki a programra, ha:
a)
az érintett tagállam benyújtotta a Bizottságnak a programban felsorolt berendezések és/vagy létesítmények beszerzését és/vagy fejlesztését bizonyító megfelelő dokumentumokat; valamint
b)
az érintett tagállam a 998/2002/EK rendelet 3. cikkében meghatározott szabályoknak megfelelően benyújtotta a Bizottságnak a közösségi pénzügyi hozzájárulás kifizetésére vonatkozó kérelmet.
4. cikk
E határozat címzettje a Belga Királyság.
Kelt Brüsszelben, 2007. február 14-én.